ผู้สนับสนุน.. M-150 ทำอย่างไร ถึงเป็น Brand of the Year 2 ปีซ้อน
“การเริ่มต้นว่ายากแล้ว แต่การทำให้คงอยู่น่าจะเป็นเรื่องที่ยากกว่า”  คำกล่าวนี้น่าจะใช้ได้กับ เรื่องของการสร้างแบรนด์สินค้าอย่างยั่งยื่น เพราะหลังจากแบรนด์ประสบความสำเร็จเป็นครั้งแรก ก็จะมีแบรนด์อื่นๆเข้ามาแข่ง และแย่งการรับรู้ไปจากเรา  แล้วจะทำอย่างไรที่จะให้แบรนด์เป็นที่จดจำไปตลอด?  ถ้าเราลองมาดูตัวอย่างของแบรนด์ที่ชื่อว่า M-150 เรื่องนี้ก็พอจะมีคำตอบ
16 พ.ย. 2561

ผู้สนับสนุน..
M-150 ทำอย่างไร ถึงเป็น Brand of the Year 2 ปีซ้อน / โดย ลงทุนแมน
“การเริ่มต้นว่ายากแล้ว แต่การทำให้คงอยู่น่าจะเป็นเรื่องที่ยากกว่า”
คำกล่าวนี้น่าจะใช้ได้กับ เรื่องของการสร้างแบรนด์สินค้าอย่างยั่งยื่น
เพราะหลังจากแบรนด์ประสบความสำเร็จเป็นครั้งแรก
ก็จะมีแบรนด์อื่นๆเข้ามาแข่ง และแย่งการรับรู้ไปจากเรา
แล้วจะทำอย่างไรที่จะให้แบรนด์เป็นที่จดจำไปตลอด?
ถ้าเราลองมาดูตัวอย่างของแบรนด์ที่ชื่อว่า M-150 ที่ได้รับรางวัล Brand of the Year 2 ปีซ้อน
เรื่องนี้ก็พอจะมีคำตอบ..
ในปีที่แล้ว บริษัท โอสถสภา ผู้เป็นเจ้าของผลิตภัณฑ์แบรนด์ M-150 ได้รับรางวัล “Brand of the
Year” จากงาน “World Branding Award 2017” ที่จัดขึ้นโดย World Branding Forum ณ พระราชวังเค็นซิงตัน ประเทศอังกฤษ
ซึ่ง M-150 ถือเป็นแบรนด์เครื่องดื่มให้พลังงานสัญชาติไทย แบรนด์แรกและแบรนด์เดียว ที่เคยได้รับรางวัลนี้
และมาในปีนี้ M-150 ก็ตอกย้ำความเป็นแบรนด์ที่โดดเด่นและได้รับการยอมรับของผู้บริโภคในระดับโลกอีกครั้ง
โดยคว้ารางวัลนี้ได้อีกในงาน World Branding Award 2018
M-150 วางแผนในการสร้างแบรนด์และทำการตลาดอย่างไร ถึงได้รับรางวัล 2 ปีซ้อน?
เชื่อว่าหลายคนน่าจะเคยเห็น แบรนด์ M-150 โฆษณาโดยใช้พรีเซ็นเตอร์ตามสื่อต่างๆเพื่อให้แบรนด์เป็นที่รู้จักในวงอย่างกว้างขวาง หรือที่นักการตลาดเรียกกันว่าการทำ “Idol Marketing”
โดยพรีเซ็นเตอร์ที่ทาง M-150 เลือกมาก็คือ นายอาทิวราห์ คงมาลัย ซึ่งหลายคนรู้จักกันในชื่อของ ตูน บอดี้สแลม
ด้วยความที่ คุณตูนเป็นศิลปินที่มีชื่อเสียงและสร้างแรงบันดาลใจให้กับคนเป็นจำนวนมากอยู่แล้ว แบรนด์ M-150 จึงกลายเป็นที่จดจำของคนจำนวนมากภายในเวลาไม่นาน
แต่อย่างไรก็ตาม สิ่งที่ยากที่สุดก็คงเป็นเรื่องหลังจากนั้น นั่นก็คือการทำให้แบรนด์ M-150 ยังคงเป็นที่จดจำอย่างยั่งยืน
บริษัท โอสถสภาจึงเลือกที่จะนำแบรนด์ M-150 เข้าสู่การสร้างชื่อเสียงในวงการกีฬา หรือที่เราเรียกกันว่า การทำ “Sport Marketing”
ทำไมถึงต้องเป็น Sport Marketing?
ถ้าถามว่ากิจกรรมไหนที่คนส่วนมากสามารถเข้ามามีส่วนร่วม และพบเห็นได้ง่ายในชีวิตประจำวันของเรา
หนึ่งในคำตอบก็คือ กีฬา
ถ้าแบรนด์ M-150 สามารถผูกชื่อไว้กับวงการกีฬาได้สำเร็จ โอกาสที่แบรนด์จะถูกพูดและกลายเป็นที่จดจำ ก็จะเป็นเรื่องง่ายขึ้น
ด้วยจุดยืนของบริษัท “พลังฮึดสู้ เพื่อคนไทย” บริษัท โอสถสภาจึงเลือกที่จะสนับสนุนกีฬาไทย ตามแนวคิดและ แทนการสนับสนุนกีฬาหรือทีมดังๆ จากต่างประเทศ
โดยนอกจากจะเพื่อสร้างแบรนด์ให้เป็นที่รู้จักแล้ว ยังตั้งเป้าพากีฬาไทยให้ไปไกลระดับโลกและสร้างชื่อเสียงและความภูมิใจกลับมาให้กับประเทศไทย
ทางบริษัท โอสถสภาจึงเริ่มสนับสนุนตั้งแต่จุดเริ่มต้น ก่อนที่จะประสบความสำเร็จ เพื่อร่วมช่วยในการฝ่าฟันอุปสรรคต่างๆ อย่างเช่น คุณแหลม ศรีสะเกษนครหลวงโปรโมชันที่ได้รับการสนับสนุนมาตั้งแต่ตอนเริ่มชก
และไม่ใช่แค่คุณแหลม บริษัทยังเป็นผู้สนับสนุนสมาคมกีฬาสมัครเล่นต่างๆ อีกหลายสมาคม เช่น สมาคมมวยสมัครเล่นแห่งประเทศไทย สมาคมยกน้ำหนักแห่งประเทศ ซึ่งทำการสนับสนุนมานานกว่า 30 ปี
ในกีฬาโอลิมปิก M-150 มีส่วนร่วมตั้งแต่เหรียญเงินโอลิมปิกแรกจากคุณขาวผ่อง ไปถึงเหรียญทองโอลิมปิกประวัติศาสตร์จากคุณสมรักษ์ คำสิงห์
ซึ่งถ้ารวมทั้งหมดแล้ว พบว่าเป็นการคว้าเหรียญทองถึง 9 เหรียญ เหรียญเงินอีก 6 เหรียญเงิน เหรียญทองแดงอีก 12 เหรียญ รวมถึงความสำเร็จจากเอเชี่ยนเกมส์ ซีเกมส์และกีฬาระดับภูมิภาคอื่นๆ อีก
เรียกได้ว่า M-150 มีส่วนช่วยผลักดันวงการกีฬาของประเทศไทยให้ผงาดไกลในระดับโลก โดยยิ่งสำเร็จมากเท่าไร สิ่งที่ M-150 ได้รับตอบแทนก็คือ การเข้าถึงและสร้างความผูกพันต่อแบรนด์กับคนไทยได้มากขึ้นเท่านั้น
ทั้งหมดนี้ก็เพื่อตอกย้ำว่า M-150 เป็นแบรนด์สัญชาติไทย เพื่อคนไทย ที่พร้อมจะยืนหยัดเป็น “พลังฮึดสู้ เพื่อคนไทย”
และด้วยการผสานกลยุทธ์ที่หลากหลายและการรุกตลาดอย่างต่อเนื่อง ส่งผลให้ M-150 มีความโดดเด่นและแตกต่างจนครองตำแหน่งเบอร์ 1 ในใจของผู้บริโภค ซึ่งไม่ใช่แค่ในประเทศไทย
แต่ได้สร้างชื่อเสียงในระดับโลก จนได้รับรางวัล Brand of the Year ต่อเนื่องถึง 2 ปีซ้อน
แม้ว่าชื่อของ M-150 มักจะถูกพูดถึงเป็นอย่างมากในวงการกีฬาของประเทศไทยแล้ว แต่บริษัท โอสถสภาก็ยังคงให้การสนับสนุนอย่างต่อเนื่อง เพราะต้องการที่จะผลักดันให้คนไทยมีชื่อเสียงในระดับสากลเพิ่มขึ้น
กรณีของ M-150 จึงน่าจะกลายเป็นตัวอย่างที่ดีว่า ทำไมบริษัทจำนวนมากถึงเลือกที่จะเข้ามาสร้างชื่อในวงการกีฬา
ทั้งหมดก็เพื่อการสร้างชื่อของแบรนด์ให้เป็นที่จดจำได้อย่างยั่งยืน
และเมื่อถึงเวลานั้น ไม่ว่าแบรนด์ไหนจะมาแข่งด้วย ก็ยากที่จะเอาชนะแบรนด์ที่ถูกจดจำ และผูกพันไปกับผู้บริโภคเรียบร้อยแล้ว..